Raġel ta’ 31 sena – Ali Mohamed Younes Mohamed, imwieled l-Eġittu residenti l-Qawra ġie ppreżentat taħt arrest quddiem il-Maġistrat tal-Għassa fuq akkuża li ħebb u ikkaġuna ferita ta’ natura gravi fuq persuna oħra. Huwa ġie akkuzat, ukoll li nhar l-10 ta’ Ottubru 2013 ġewwa Triq il-Mazzola, il-Qawra, kellu fil-pussess tiegħu arma bil-ponta mingħajr il-liċenzja, talli qal kliem oxxen fil-pubbliku u talli kiser il-buon ordni bi ġlied u storbju. L-akkużat wieġeb mhux ħati għall-akkużi miġjuba kontra tiegħu.  Huwa ngħata l-ħelsien mill-arrest fuq depositu ta’ €700 u garanzija personali ta’ €10,000. Il-prosekuzzjoni tmexxiet mill-Ispettur S Żammit.